Vega

> **"...ถ้าหากนี่คือความปรารถนาของคุณ ไม่ว่ามันคืออะไรฉันจะทำให้มันเป็นจริง ต่อให้ต้องทำลายสิ่งใดก็ตาม..."**
>
>

## Mental Condition

### Rate

S

**Vega** ;(วีก้า) หรือชื่อจริงคือ Mollia (มอลเลีย) ปรากฏตัวครั้งแรกใน Fallen เธอคือสมาชิกคนที่ 3 ของสเตลล่า สังกัด Lunatic ผู้เป็นเสมือนหัวหอกคอยชักใยอยู่เบื้องหลังซีโนเวล

## Appearance

หญิงสาวผมยาวสีน้ำตาลแดง ตาสีเทาอ่อน รูปร่างผอมบาง เธอมักจะอยู่ในชุดพื้นเมืองสีอ่อน

## Personality

หญิงสาวมาดสุขุม เคร่งเครียด คำพูดและน้ำเสียงจริงจังอยู่เสมอ เธอตระหนักถึงหน้าที่ของตัวเองอยู่ตลอดเวลาและจริงจังกับมันมาก สำหรับมอลเลียนั้นทุกสิ่งที่ตนเองได้ตัดสินใจกระทำลงไปนั้นต้องพยายามให้ถึงที่สุด เธอยึดถือในศักดิ์ศรีและเข้มงวดกับตนเอง แม้ว่าเธอจะเข้มแข็งแค่ไหนแต่บางครั้งก็มีมุมเดียวดายและเศร้าโศกอยู่บ้าง ซึ่งเธอจะแสดงออกแค่ต่อเมื่ออยู่คนเดียวหรืออยู่กับมิซาร์เท่านั้น

ในการเผชิญหน้ากับสาธารณชนหรือเจ้าหน้าที่ของ WBC เธอมักแสดงให้เห็นถึงความเด็ดขาดและท่าทีอันมุ่งมั่น ตรงกันข้ามกับเวลาที่เธอได้อยู่ต่อหน้าลูน่าที่มอลเลียจะแสดงความเคารพและยำเกรงอย่างมาก

## Personal Background

มอลเลียนั้นเป็นคนไร้สัญชาติที่เป็นลูกนอกสมรสของครอบครัวขนาดใหญ่ ด้วยฐานะที่แตกต่างจากญาติมิตรคนอื่นๆทำให้เธอเกิดช่องว่างในจิตใจและโดนแบ่งแยกตั้งแต่เด็กๆ และเป็นเช่นนั้นเรื่อยมายาวนานหลายปีซ้ำยังหนักขึ้นเรื่อยๆ มอลเลียเริ่มมีอาการผวาและตื่นตระหนกต่อผู้คน เธอเริ่มหวาดกลัวการเข้าใกล้ของคนรอบข้างและระแวดระวังตลอดเวลา อีกทั้งยังมีแนวโน้มตอบโต้รุนแรงเมื่อการกลั่นแกล้งที่มีทำร้ายร่างกายหรือจิตใจของเธอมากขึ้น ทว่าแม้เธอจะเรียกร้องความยุติธรรมให้กับตัวเองแต่ครอบครัวหรือโรงเรียนกลับมองว่าเรื่องเหล่านี้ไม่ใช่ปัญหา และเป็นตัวเธอเองที่ผิดเพราะไม่อาจทนอยู่ร่วมกับคนอื่นได้ ทำให้เธอหนีออกจากบ้านและปลอมตัวเข้าปะปนกับชาวพื้นเมืองที่อาศัยอยู่อย่างเร่ร่อนจนได้รับการอุปการะจากครอบครัวเล็กๆในกลุ่มชนพื้นเมืองนั้น แต่ด้วยลักษณะทางกายภาพที่ค่อนข้างแตกต่างอย่างเห็นได้ชัดเมื่อเทียบกับเด็กชนพื้นเมืองคนอื่นๆ ทำให้เธอถูกกลั่นแกล้งอีกครั้งจนเกิดบาดแผลในจิตใจที่ลึกกว่าเดิม คาดการณ์ว่าจุดเริ่มต้นของความผิดปกติทางอารมณ์ของมอลเลียจะเริ่มมาตั้งแต่สมัยนั้น

เมื่อโตขึ้นเธอได้เป็นนักศึกษาอยู่ที่มหาวิทยลัยแห่งหนึ่งในเมืองลอว์ทริต เธอใช้ชีวิตอยู่อย่างคนธรรมดาและไม่เคยบอกเล่าเรื่องในอดีตของตนเองให้ใครฟัง ช่วงเวลานั้นมอลเลียต้องการเพียงชีวิตอันปกติสุขเฉกเช่นคนทั่วไปเพื่อหวังเริ่มต้นใหม่อย่างราบรื่น ทว่าในเหตุการณ์ก่อจราจลกลางมหาวิทยลัยซึ่งเกิดไฟไหม้โดยฝีมือของกลุ่มกบฎ ทำให้เธอและ 'อีฟลิน' เพื่อนสนิทติดอยู่ในกองเพลิงท่ามกลางความวุ่นวายนั้น มอลเลียสำลักควันจนสลบไปในขณะที่อีฟลินมีคนช่วยหนีออกมาได้ก่อน หลังจากเหตุการณ์นั้นมอลเลียก็ได้รับความช่วยเหลือจากลูน่าที่ฝ่ากองเพลิงเข้ามาพาตัวเธอออกไป และเหตุนั้นก็ทำให้ชื่อของมอลเลียหายไปจากระบบเพราะไม่สามารถยืนยันได้ว่าเธอเสียชีวิตหรือไม่เพราะไม่มีใครพบศพของเธอ

มอลเลียเกลียดชังความไร้เหตุผลและไร้เมตตาของระบบ SC ที่พิพากษาสังหารคนในครอบครัวบุญธรรมที่ช่วยเหลือเธอไว้เมื่อหลายปีก่อน อีกทั้งเมื่อเธอรู้ความจริงว่าอีฟลินยังคงมีชีวิตอยู่และถูกระบบพิพากษาให้เป็นเมนดิสเธอก็ยิ่งจงเกลียดจงชังระบบนั้น ดังนั้นเมื่อลูน่าเล่าถึงเจตจำนงของตัวเองให้ฟังมอลเลียจึงไม่รีรอที่จะเข้าสมทบและเสนอตัวเป็นหัวหอกคนสำคัญในแผนการของลูน่า จากความมุ่งมั่นและบาดแผลในจิตใจที่ผ่านมาลูน่าจึงเห็นแววและตัดสินใจให้เธอเป็นหนึ่งใน*สการ์เล็ต* เธอรักและเคารพเทิดทูนในตัวลูน่าซึ่งเข้าใจความรู้สึกของเธอมาก และสำนึกตัวอยู่เสมอว่าเธอนั้นไม่มีสิทธิ์แตะต้องลูน่าเหมือนกับเดเนป

มอลเลียในฐานะสการ์เล็ตใช้ชีวิตอยู่นอกเขตอการ์ธาและสอดส่องเมนดิสคนต่างๆที่หมายจะดึงเข้ามาร่วมในแผนการ ก่อนที่เธอจะเป็นคนคัดเลือกเมนดิสที่เหมาะสมจะรับตำแหน่งเป็นสมาชิกของซีโนเวล และเมื่อเธอได้พบกับ 'มิซาร์' เมนดิสที่มีคาริสม่าคล้ายคลึงกันกับลูน่า เธอก็สนอกสนใจเขาเป็นพิเศษและดูแลเขาเสมือนคนในครอบครัว ในขณะเดียวกันเธอก็ได้รับความไว้วางใจจากมิซาร์ตอบแทนเช่นกัน

## Important role

### **Fallen**

เธอคือ 'วีก้า' หนึ่งในสมาชิกของสเตลล่า ภายใต้สังกัดของ Lunatic เธอคอยควบคุมและวางแผนอยู่เบื้องหลังการก่อคดีของซีโนเวล ก่อนจะเข้าปะทะกับเดรโกและจบชีวิตลง

### **Fallen Apocalypse**

มอลเลียถูกช่วยจากเหตุจราจลโดยลูน่า และหลังจากรู้เจตจำนงของลูน่าเธอก็เสนอตัวเป็นหัวหอกคนสำคัญในแผนการทำลายระบบ SC ในชื่อของ 'วีก้า' แห่งสเตลล่า

## Criminality

### **คดีฆาตรกรรมลำดับที่ 292-47**

คดีฆาตรกรรมที่เกิดขึ้น ณ พื้นที่สีเหลือง ในวันที่ 20 ธันวาคม พบผู้เสียชีวิต 1 ราย คือ ยูเวลล์ ดิเมนิลัส อดีตเมนดิสที่เข้ารับการบำบัด ในที่เกิดเหตุพบรอยลิปสติกเขียนที่กระจกในห้องพักของผู้ตายว่า mânie (ความแค้น) คดีนี้เกิดขึ้นหลังจากที่วีก้าสืบจนรู้ความจริงแล้วว่าใครเป็นผู้อยู่เบื้องหลังการจราจลที่เกิดขึ้นใกล้กับมหาวิทยลัยจนเป็นสาเหตุให้นักศึกษาจำนวนมาก และเกือบรวมถึงเธอต้องเสียชีวิตในเหตุการณ์ครั้งนั้น

### **คดีฆาตรกรรมลำดับที่ 540-12**

คดีฆาตรกรรมที่เกิดขึ้น ณ ประตูกั้นเขตแดน ผู้เสียชีวิตเป็นเจ้าหน้าที่รักษาความปลอดภัย 4 ราย และเมนดิส 1 ราย คดีนี้เกิดขึ้นตอนที่วีก้าพยายามช่วยมิซาร์ในการหลบหนีออกนอกเมืองจากการไล่ล่าของ WBC และเกิดการปะทะกันที่ประตูกั้นเขต

### **คดีล่าหัวแห่งโรงละครโฮเรม**

คดีฆาตรกรรมที่เป็นส่วนหนึ่งของคดีที่ซีโนเวลเป็นผู้ก่อ คดีนี้เป็นคดีสุดท้ายของกลุ่มซีโนเวลและวีก้าได้เข้าร่วมด้วยเพื่อนำศีรษะที่ได้จากการก่อคดีไปเป็นวัตถุดิบให้กับลูน่า

## Relationships

### **Luna Al Macheldile**

วีก้านั้นทั้งรักและเคารพลูน่าในลักษณะของผู้รับใช้ที่เคารพรักผู้เป็นนาย หลังจากได้อยู่ใกล้ชิดและพิจารณาการกระทำต่างๆของลูน่าเธอก็เริ่มเชื่อมั่นในอุดมการณ์และเจตจำนงเหล่านั้น เธอเคยพูดถึงลูน่าเอาไว้ว่า "เธอเปี่ยมด้วยความวุ่นวายที่ทำให้ระบบประสาทด้านชา เหมือนความหอมหวานที่รับมาเพียงนิดเดียวก็อาจถึงตาย" เธอมองลูน่าว่าเป็นบุคคลที่พิเศษและแตกต่างจากคนอื่นๆไม่ว่าจะเป็นมนุษย์ หรือเมนดิส และเป็นผู้มีพระคุณคนสำคัญที่ได้มอบโอกาสให้กับเธอ แต่ก็รู้ตัวว่าลูน่าไม่ได้มองเธอต่างจากคนอื่นๆ แต่ถึงอย่างนั้นเธอก็ยินดีถวายชีวิตให้ลูน่าโดยไม่มีข้อยกเว้น

### **Deneb**

สำหรับวีก้าแล้ว เดเนปเป็นคนน่าอิจฉาและน่าสงสาร ชายหนุ่มผู้เป็นหนึ่งในสการ์เล็ตคนนี้แตกต่างจากเธอในหลายๆด้าน เธออิจฉาที่เขาคือคนเดียวที่สามารถเข้าพบกับลูน่าได้ตามใจชอบ และสงสารที่เขามีชะตากรรมเช่นนี้ ช่วงแรกที่ทั้งคู่ได้รับตำแหน่งสการ์เล็ตพวกเขาทำงานด้วยกันแทบทุกภารกิจ เดเนปจะคอยวางแผนและร่างวิธีการต่างๆให้ในขณะที่เธอจะเป็นผู้ลงมือ ความผูกพันของทั้งสองนั้นเดิมก็เป็นแค่เพื่อนร่วมงานผู้มีอุดมคติที่คล้ายกัน แต่ในระยะหลังมาเธอก็เข้าใจว่ามันเปลี่ยนไป แม้ว่าเธอจะแอบชอบเขาแต่วีก้าก็รู้อยู่แก่ใจว่าสำหรับเดเนปแล้วเขามองแค่ลูน่าคนเดียวเท่านั้น

### **Mizar**

สมาชิกของซีโนเวลคนแรกที่วีก้าเลือกมา เธอสนใจในความสามารถและสติปัญญาของเขาเป็นพิเศษ อีกทั้งคาริสม่าที่คล้ายกับลูน่าก็ทำให้เธอสบายใจเวลาได้อยู่ใกล้ๆ เธอเอ็นดูเหมือนเป็นคนในครอบครัว แรกเริ่มมิซาร์วางตัวต่อเธอในฐานะเจ้านายกับลูกน้อง แต่เมื่อออกไปทำงานไปด้วยกันนานๆทั้งเธอและมิซาร์ก็ผูกพันและไว้ใจกันมากขึ้น วีก้าเชื่อมั่นว่ามิซาร์นั้นเหมาะสมจะเป็นซีโนเวลอย่างแท้จริงผิดกับคนอื่นๆ มิซาร์มองวีก้าเหมือนพี่สาวในขณะที่เธอมองเขาเหมือนน้องชาย และไม่ยินดียินร้ายกับความแปรปรวนทางอารมณ์ของเขา

## Trivia

* ชื่อของเธอ (วีก้า) มาจากชื่อของดาวในกลุ่มดาวสามเหลี่ยมฤดูร้อน (กลุ่มดาวพิณ)
* รหัสของเธอในฐานะเมนดิสคือ 1127-025-6341
* เธอชื่นชอบชาขาว และขนมมาการองมาก
* หลังจากที่ลูน่ามอบตำแหน่งให้เธอ วีก้าก็ไม่เคยได้พบกับลูน่าอีกเลย มีเพียงการติดต่อผ่านทางเดเนปเท่านั้น
* หนังสือเล่มโปรดของวีก้าคือ One hundred years of solitude
* แร่ที่วีก้าชื่นชอบมากที่สุดคือ Quartz
* ถ้วยน้ำชาที่วีก้าใช้ในห้อง คือของที่ลูน่าให้มาก่อนที่เธอจะออกมาจากอการ์ธา
* ก่อนจะตาย วีก้าได้ให้ 'สมุดบันทึก' เล่มหนึ่งแก่มิซาร์ ซึ่งคาดการณ์ว่าคือเล่มที่ลูน่าให้กับสเตลล่าทุกคนตอนก่อตั้ง
* วีก้าแต่งเพลงที่มีชื่อว่า Alasadan มีคนรู้เนื้อร้องแค่เธอ มิซาร์ และเดเนป